當奴自爆愛貓相繼離世 有感而發：好多嘢重要過返工
2024年05月04日 15:13
東網電視
更多新聞短片
DJ當奴（唐劍康）擔任節目《尋找喵喵的故事》嘉賓，到訪動物救援組織了解義工的日常工作時，遇上被遺棄的「馬明」，當動物義工帶他參觀診所，分享經醫治，正在等待領養的貓貓故事，有兩隻貓分別叫「租租」、「霸霸」，前主人欠租被趕走，離開時竟然遺下兩隻貓不顧而去；而另一隻被棄養貓貓「馬明」反應最叻，拍攝期間都一直對住當奴喵喵叫，又懷疑牠曾受虐，當義工伸手想摸牠，頭會縮一縮。
當奴又分享愛貓近月相繼離世，令他深刻領悟到人生道理：「嗰段時間發現，我成日以為返工搵錢最緊要，原來返工一啲都唔緊要，因為佢哋嘅世界剩係得你。所以嗰段時間，我係最遲返工，最早放工。」同時他又佩服義工團體無私的奉獻及面對生死的勇氣。